
讛讜专讬讜转 讞 注"讘 - 驻讬专讜砖 砖讟讬讬谞讝诇抓

"诇诪谉 讛讬讜诐 讗砖专 爪讜讛 讛' 讜讛诇讗讛 诇讚讜专讜转讬讻诐" (讘诪讚讘专 讟讜, 讻讙), 讗讬讝讜 讛讬讗 诪爪讜讛 砖讛讬讗 谞讗诪专讛 讘转讞诇讛 专讗砖讜谞讛 诇讻诇 讛诪爪讜转? 讛讜讬 讗讜诪专: 讝讜 注讘讜讚讛 讝专讛 砖谞讗诪专讛 专讗砖讜谞讛 讘注砖专转 讛讚讘专讜转. 讜诪拽砖讬诐: 讜讛讗 [讜讛专讬] 讗诪专 诪专 [讛讞讻诐]: 注砖专 诪爪讜鈥嵶� 谞爪讟讜讜 讬砖专讗诇 讘讛讬讜转诐 讘诪专讛 讘讬爪讬讗转诐 诪诪爪专讬诐, 拽讜讚诐 诇诪转谉 转讜专讛 讚讻转讬讘 [砖谞讗诪专] 砖诐: "讜讛讬讛 讗诐 砖诪讜注 转砖诪注 诇拽讜诇 讛' 讗诇讛讬讱. . .讜讛讗讝谞转 诇诪爪讜讜转讬讜" (砖诪讜转 讟讜, 讻讜), 讜讗诐 讻谉 讛讬讜 诪爪讜讜转 拽讜讚诪讜转 诇讻讱? 讗诇讗, 诪讞讜讜专转讗 讻讚砖谞讬谞谉 诪注讬拽专讗 [讘专讜专 讻诪讜 砖转讬专爪谞讜 诪转讞讬诇讛].


讗 诪砖谞讛 讗讬谉 讘讬转 讚讬谉 讞讬讬讘讬谉 驻专 讛注诇诐 讚讘专 砖诇 爪讬讘讜专 注诇 讛讜专讗转 注砖讛 讜注诇 诇讗 转注砖讛 砖讘诪拽讚砖 讛谞讗诪专 讘讚讬谉 讟讜诪讗转 诪拽讚砖, 讜讛讜讗 讘注砖讛 砖爪专讬讱 诇讛讜爪讬讗 讗转 讛讟诪讗讬诐 诪谉 讛诪拽讚砖, 讜讘诇讗 转注砖讛 砖讗住讜专 诇讛讬讻谞住 诇诪拽讚砖 讻砖讛讜讗 讟诪讗, 讜讗讬谉 诪讘讬讗讬谉 讻诇诇 讗砖诐 转诇讜讬 注诇 注砖讛 讜注诇 诇讗 转注砖讛 砖讘诪拽讚砖.


讗讘诇 讞讬讬讘讬谉 讘讬转 讚讬谉 注诇 注砖讛 讜注诇 诇讗 转注砖讛 砖讘谞讚讛, 讜诪讘讬讗讬诐 讗砖诐 转诇讜讬 注诇 注砖讛 讜注诇 诇讗 转注砖讛 砖讘谞讚讛. 讗讬讝讜 讛讬讗 诪爪讜转 注砖讛 砖讘谞讚讛? 驻专讜砖 诪谉 讛谞讚讛, 砖讗诐 讘讗 注诇 讗砖讛 讜谞讟诪讗讛 讛谞讚讛 鈥� 讞讬讬讘 诇驻专讜砖 诪诪谞讛, 讜诪爪讜转 诇讗 转注砖讛? 讗诇 转讘讗 注诇 讛谞讚讛. 讗诐 讬讜讚注 讗转讛 砖讛讬讗 讟诪讗讛.


讘 讙诪专讗 注诇 讛讗诪讜专 讘诪砖谞转谞讜 砖讜讗诇讬诐: 诪谞讗 讛谞讬 诪讬诇讬 [诪谞讬谉 讛讚讘专讬诐 讛诇诇讜] 砖爪讘讜专 诇讗 诪讞讬讬讘讬 [讞讬讬讘讬诐] 拽专讘谉 讘注诇诪讗 [讘讻诇诇] 注诇 讞讟讗 讻诪讜 讝讛 砖诇 讟讜诪讗转 讛诪拽讚砖 砖讬砖 讘讜 专拽 诇讗讜 讜讗讬谉 讞讬讬讘讬诐 注诇 砖讙讙转讜 讞讟讗转, 讜讬讞讬讚 讗砖诐 转诇讜讬 谞诪讬 [讙诐 讻谉] 诪谞讬讬谉 砖诇讗 诪讘讬讗 讘讟讜诪讗转 讛诪拽讚砖?


讗诪专 专讘 讬爪讞拽 讘专 讗讘讚讬诪讬: 谞讗诪专 "讜讗砖诐" (讜讬拽专讗 讚, 讻讝) 讘讞讟讗转 讜讘讗砖诐 转诇讜讬 (讜讬拽专讗 讛, 讬讝), 讜谞讗诪专 "讜讗砖诪讜" (讜讬拽专讗  讚, 讬讙) 讘爪讘讜专, 诪讛 "讜讗砖诐" 讛讗诪讜专 讘讬讞讬讚 讛专讬 讛讜讗 讘讗 注诇 讞讟讗 砖讛讜讗 讘讞讟讗转 拽讘讜注讛, 讻诪驻讜专砖 砖诐, 讗祝 "讜讗砖诪讜" 讛讗诪讜专 讘讞讟讗 砖诇 爪讘讜专 讛专讬 讛讜讗 讚讜讜拽讗 讘讞讟讗 砖讬砖 注诇讬讜 讞讟讗转 拽讘讜注讛, 诇讛讜爪讬讗 讟讜诪讗转 讛诪拽讚砖 讜拽讚砖讬讜, 砖讛讬讗 讘讞讟讗转 注讜诇讛 讜讬讜专讚转 讜讗讬谞讛 拽讘讜注讛.


讜诪讛 爪讘讜专 讚讜讜拽讗 讘讞讟讗转 拽讘讜注讛, 讗祝 讗砖诐 转诇讜讬 谞诪讬 [讙诐 讻谉] 讗讬谉 讘讗 讗诇讗 注诇 住驻拽 讞讟讗转 拽讘讜注讛, 讜诪讻讗谉 诇诪讚谞讜 砖讘讟讜诪讗转 讛诪拽讚砖 讜拽讚砖讬讜 讗讬谉 讛爪讬讘讜专 诪讘讬讗, 讜讗讬谉 讛讬讞讬讚讬诐 诪讘讬讗讬诐 讻诇诇 讗砖诐 转诇讜讬. 讗诪专讬 [讗讜诪专讬诐]: 讗讬 讛讻讬 [讗诐 讻讱], 讗诐 注诇 讛诇讬诪讜讚 诪诪诇讛 讝讜 讗转讛 谞住诪讱, 拽专讘谉 注讜诇讛 讜讬讜专讚 谞诪讬 [讙诐 讻谉] 讛讗 讻转讬讘 [讛专讬 谞讗诪专 讘讜]: 讜讛讬讛 讻讬 讬讗砖诐 诇讗讞转 诪讗诇讛" (讜讬拽专讗 讛, 讛)! 讜诪砖讬讘讬诐: 讚谞讬谉 "讗砖诐" 诪谉 "讗砖诪讜" 讜讗讬谉 讚谞讬谉 "讗砖诐" 诪谉 "讬讗砖诐", 讗祝 砖砖谞讬讛诐 讘诇砖讜谉 讬讞讬讚 谞讗诪专讜. 讜诪拽砖讬诐: 讜诪讗讬


谞驻拽讗 诪讬谞讛 [讜诪讛 讬讜爪讗 诪讻讗谉] 砖讬砖 讛讘讚诇? 讜讛讗 转谞讬 讚讘讬 [讜讛专讬 砖谞讛 讛讞讻诐 诪讘讬转 诪讚专砖讜] 砖诇 专' 讬砖诪注讗诇: "讜砖讘 讛讻讛谉" (讜讬拽专讗 讬讚, 讟讜) "讜讘讗 讛讻讛谉" (讜讬拽专讗 讬讚 诪讘) 鈥� 讝讜 讛讬讗 砖讬讘讛 讝讜 讛讬讗 讘讬讗讛 砖注谞讬讬谞诐 讗讞讚, 讜讬砖 讻讗谉 讙讝讬专讛 砖讜讜讛, 诇诪专讜转 砖讛诪讬诇讬诐 讗讬谞谉 讚讜诪讜转 讻诇诇! 讜注讜讚 讗驻砖专 诇讛拽砖讜转: 谞讬诇祝 [谞诇诪讚] 诪谉 "讜讗砖诐" 诪讟讜诪讗转 诪拽讚砖 讜拽讚砖讬讜, 讚讻转讬讘 [砖谞讗诪专]: "讜讛讜讗 讟诪讗 讜讗砖诐" (讜讬拽专讗 讛, 讘)!


讗诪专 专讘 驻驻讗: 讚谞讬谉 诪拽讜诐 砖讻转讜讘 讘讜 "讜讗砖诐" 讜讙诐 "诪爪讜转 讛' "讘讗砖诐 讛转诇讜讬 (讜讬拽专讗 讛, 讬讝) 诪谉 拽专讘谉 讛爪讬讘讜专 砖讻转讜讘 讘讜 "讜讗砖诐" 讜"诪爪讜转 讛' "(讜讬拽专讗 讚, 讬讙) 讜诇讗 诪拽专讘谉 注讜诇讛 讜讬讜专讚 砖诇讗 谞讗诪专 讘讜 "诪爪讜转 讛' ". 讗诪专 诇讬讛 (诇讜) 专讘 砖讬诪讬 讘专 讗砖讬 诇专讘 驻驻讗: 讜谞讬诇祝 [讜谞诇诪讚] "讜讗砖诐" 讜谞砖讬讗转 注讜谉 诪谉 "讜讗砖诐" 讜谞砖讬讗转 注讜谉 砖讻转讜讘 讘讟讜诪讗转 诪拽讚砖 讜讘讗砖诐 转诇讜讬!


讗诇讗 讬砖 诇讚讞讜转 诪讛 砖讗诪专谞讜, 讗诪专 专讘 谞讞诪谉 讘专 讬爪讞拽: 讚谞讬谉 诪拽讜诐 砖讻转讜讘 讘讜 "讜讗砖诐" 讜"诪爪讜鈥嵶� 讛' 讗砖专 诇讗 转注砖讬谞讛" 讘讗砖诐 转诇讜讬 诪诪拽讜诐 砖讻转讜讘 讘讜 "讜讗砖诐" 讜"诪爪讜鈥嵶� 讛' 讗砖专 诇讗 转注砖讬谞讛", 讘讞讟讗转 拽讘讜注讛, 讜讗诇 讬讜讻讬讞 砖诪讬注转 拽讜诇 讜讘讬讟讜讬 砖驻转讬诐 讜讟讜诪讗转 诪拽讚砖 讜拽讚砖讬讜 (砖讻讜诇诐 讘注讜诇讛 讜讬讜专讚) 砖诇讗 谞讗诪专 讘讛诐 "讜讗砖诐" 讜"诪爪讜鈥嵶� 讛' 讗砖专 诇讗 转注砖讬谞讛".


讙 诪砖谞讛 讗讬谉 讘讬转 讚讬谉 讞讬讬讘讬谉 讘讛讜专讗讛 注诇 砖诪讬注转 拽讜诇 (砖讘讜注转 讛注讚讜转), 砖讚讜专砖讬诐 诪讗讚诐 诇讛注讬讚 注诇 诪讛 砖讬讚注 讜讗讬谞讜 诪注讬讚, 讜注诇 讘讬讟讜讬 砖驻转讬诐 (砖讘讜注转 砖拽专), 讜注诇 讟讜诪讗转 诪拽讚砖 讜拽讚砖讬讜. 讜讛谞砖讬讗 讻讬讜爪讗 讘讛诐, 砖讙诐 讛讜讗 驻讟讜专 诪诇讛讘讬讗 拽专讘谉 注诇 讞讟讗讬诐 讗诇讛, 讗诇讜 讚讘专讬 专' 讬讜住讬 讛讙诇讬诇讬. 专' 注拽讬讘讗 讗讜诪专: 讛谞砖讬讗 讞讬讬讘 讘讻讜诇谉 讞讜抓 诪砖诪讬注转 讛拽讜诇, 讜讛讟注诐 讗讬谞讜 诪砖讜诐 驻讟讜专 诪讛讜转讬 讗诇讗 诪砖讜诐 砖讛诪诇讱 诇讗 讚谉 讜诇讗 讚谞讬谉 讗讜转讜, 诇讗 诪注讬讚 讜诇讗 诪注讬讚讬谉 讗讜转讜, 讜讻讬讜谉 砖讻讱 诇讗 砖讬讬讱 讘讜 讛爪讬讜讜讬 砖讬讘讜讗 诇讛注讬讚 注讚讜转.


讚 讙诪专讗 注诇 讛讗诪讜专 讘诪砖谞讛 讗诪专 注讜诇讗: 诪讗讬 讟注诪讗 [诪讛 讛讟注诐] 砖诇 专' 讬讜住讬 讛讙诇讬诇讬? 讗诪专 拽专讗 [讛诪拽专讗] 讘拽专讘谉 注讜诇讛 讜讬讜专讚: "讜讛讬讛 讻讬 讬讗砖诐 诇讗讞转 诪讗诇讛" (讜讬拽专讗 讛, 讘) 诇讜诪专: 讻诇 砖诪转讞讬讬讘 讘讗讞转 诪讛谉 诪转讞讬讬讘 讘讻讜诇谉, 讜砖讗讬谉 诪转讞讬讬讘 讘讗讞转 讗讬谉 诪转讞讬讬讘 讘讻讜诇谉. 讜讻讬讜谉 砖讛诪诇讱 驻讟讜专 诪讗讞转 (砖诪讬注转 拽讜诇) 讛专讬讛讜 驻讟讜专 讙诐 诪谉 讛讗讞专讜转.


 讜诪拽砖讬诐: 诪讚讜注 谞讗诪专 讻讱?  讜讗讬诪讗 [讜讗诪讜专] 讗讞专转: 诪讬 砖诪转讞讬讬讘 讘讗讞转 诪讛谉 讜讗祝 注诇 驻讬 砖讗讬谉 诪转讞讬讬讘 讘讻讜诇谉!


讗诇讗 讟注诪讗 [讛讟注诐] 砖诇 专' 讬讜住讬 讛讙诇讬诇讬 诪讛讻讗 [诪讻讗谉], 讚转谞讬讗 [砖砖谞讜讬讛 讘专讬讬转讗], 讛讬讛 专' 讬专诪讬讛 讗讜诪专: 谞讗诪专

